****

REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinsko vijeće**

KLASA: 363-01/20-01/02

URBROJ: 2198/09-1-20-5

Starigrad Paklenica, 26. ožujka 2020. godine

Na temelju članka 38. Zakona o koncesijama („Narodne novine“ br. 69/17) i članka 30. Statuta Općine Starigrad („Službeni glasnik Zadarske županije broj 3/18, 8/18 i 3/20), Općinsko vijeće Općine Starigrad na 18. sjednici održanoj 26. ožujka 2020. godine, donijelo je

**ODLUKU**

**o poništenju postupka davanja koncesije**

**Članak 1.**

Općina Starigrad je pokrenula postupak davanja koncesije za obavljanje komunalne djelatnosti crpljenja, odvoza i zbrinjavanja fekalija iz septičkih, sabirnih i crnih jama na području Općine Starigrad, objavom Obavijesti o namjeri davanja koncesije u Elektroničkom oglasniku javne nabave Republike Hrvatske, broj objave 2020/S 01K-0006016 od 11. veljače 2020.

**Članak 2.**

Poništava se postupak davanja koncesije iz razloga što do isteka roka za dostavu ponuda nije pristigla niti jedna ponuda.

**Članak 3.**

Odluka o poništenju postupka davanja koncesije bez odgode se objavljuje u Elektroničkom oglasniku javne nabave Republike Hrvatske.

**Članak 4.**

Ova Odluka stupa na snagu danom donošenja, a objavit će se na službenim internet stranicama Općine Starigrad i u Elektroničkom oglasniku javne nabave Republike Hrvatske.

 Predsjednik

 Marko Marasović, dipl. ing. građ.